CELEX: 32013R0183
Language: hr
Date: 2013-03-04 00:00:00
Title: Uredba Komisije (EU) br. 183/2013 od 4. ožujka 2013. o izmjeni Uredbe (EZ) br. 1126/2008 o usvajanju određenih međunarodnih računovodstvenih standarda u skladu s Uredbom (EZ) br. 1606/2002 Europskog parlamenta i Vijeća u pogledu Međunarodnog standarda financijskog izvještavanja (MSFI) 1  Tekst značajan za EGP

17/Sv. 3
            
            
               HR
            
            
               Službeni list Europske unije
            
            
               220
            
         32013R0183
   
               L 061/6
            
            
               SLUŽBENI LIST EUROPSKE UNIJE
            
            
               04.03.2013.
            
         UREDBA KOMISIJE (EU) br. 183/2013
   od 4. ožujka 2013.
   o izmjeni Uredbe (EZ) br. 1126/2008 o usvajanju određenih međunarodnih računovodstvenih standarda u skladu s Uredbom (EZ) br. 1606/2002 Europskog parlamenta i Vijeća u pogledu Međunarodnog standarda financijskog izvještavanja (MSFI) 1
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) No 1606/2002 Europskog parlamenta i Vijeća od 19. srpnja 2002. o primjeni međunarodnih računovodstvenih standarda (1), a posebno njezin članak 3. stavak 1.,
   budući da:
   
               (1)
            
            
               Uredbom Komisije (EZ) br. 1126/2008 (2) usvojeni su određeni međunarodni računovodstveni standardi koji su postojali 15. listopada 2008.
            
         
               (2)
            
            
               13. ožujka 2012. Odbor za međunarodne računovodstvene standarde (IASB) objavio je izmjene Međunarodnog standarda za financijsko izvještavanje (MSFI) 1 Prva primjena Međunarodnog standarda financijskog izvještavanja – Državni zajmovi (izmjene MSFI-ja 1). Izmjene MSFI-a odnose se na državne zajmove dobivene po kamatnoj stopi nižoj od tržišne i namijenjene subjektima koji prvi put primjenjuju MSFI-jeve kao olakšicu za potpunu retrospektivnu primjenu pri prijelazu na MSFI-jeve. Dakle, izmjenama MSFI-ja 1 dodaje se iznimka vezano uz retrospektivnu primjenu MSFI-jeva kako bi se propisalo da subjekti koji po prvi put primjenjuju zahtjeve utvrđene u Međunarodnom računovodstvenom standardu (MRS) 39 Financijski instrumenti: Priznavanje i mjerenje i MRS-u 20 Računovodstvo za državne potpore i objavljivanje državne pomoći primijene te zahtjeve prospektivno na državne zajmove koji postoje na dan prijelaza na MSFI-jeve.
            
         
               (3)
            
            
               Ovom se Uredbom potvrđuju izmjene MSFI-ja 1. Ovaj standard sadržava određena upućivanja na MSFI 9 koji se u sadašnjem trenutku ne može primijeniti jer MSFI 9 još nije usvojen na razini Unije. Stoga bi svako upućivanje na MSFI 9, kako je utvrđen u Prilogu ovoj Uredbi, trebalo smatrati upućivanjem na MRS 39 Financijski instrumenti: Priznavanje i mjerenje.
            
         
               (4)
            
            
               Savjetovanje sa Skupinom tehničkih stručnjaka Europske savjetodavne skupine za financijsko izvještavanje (EFRAG) potvrđuje da izmjene MSFI-ja 1 ispunjavaju tehničke kriterije za usvajanje utvrđene u članku 3. stavku 2. Uredbe (EZ) br. 1606/2002.
            
         
               (5)
            
            
               Uredbu (EZ) br. 1126/2008 treba stoga na odgovarajući način izmijeniti.
            
         
               (6)
            
            
               Mjere predviđene ovom Uredbom u skladu su s mišljenjem Računovodstvenog regulatornog odbora,
            
         DONIJELA JE OVU UREDBU:
   Članak 1.
   1.   U Prilogu Uredbi (EZ) br. 1126/2008, Međunarodni standard financijskog izvještavanja (MSFI) 1 Prva primjena Međunarodnog standarda financijskog izvještavanja mijenja se u skladu s Prilogom ovoj Uredbi.
   2.   Svako upućivanje na MSFI 9 kako je utvrđen u Prilogu ovoj Uredbi smatra se upućivanjem na MRS 39 Financijski instrumenti: Priznavanje i mjerenje.
   Članak 2.
   Svako društvo primjenjuje izmjene iz članka 1. stavka 1. najkasnije od datuma početka prve financijske godine koja započinje od i nakon 1. siječnja 2013.
   Članak 3.
   Ova Uredba stupa na snagu trećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 4. ožujka 2013.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 243, 11.9.2002., str. 1.
   
      (2)  SL L 320, 29.11.2008., str. 1.
   PRILOG
   
      MEĐUNARODNI RAČUNOVODSTVENI STANDARDI
   
   
               
                  MSFI 1
               
            
            
               
                  MSFI 1 Prva primjena Međunarodnih standarda financijskog izvještavanja – Državni zajmovi
                  
               
            
         
      „Umnožavanje je dozvoljeno unutar Europskoga gospodarskog prostora. Sva postojeća prava pridržana su izvan EGP-a, s iznimkom prava na umnožavanje za osobne potrebe ili drugih primjerenih korištenja. Daljnje informacije mogu se dobiti od Odbora za međunarodne računovodstvene standarde na stranici www.iasb.org“
   
   
      Izmjene MSFI-a 1 Prva primjena Međunarodnog standarda financijskog izvještavanja -
      
   
   
      
         Državni zajmovi
      
   
   Dodaju se točke 39.N i 39.O, a točka B1. se mijenja.
   
               39.N
            
            
               
                  Državni zajmovi (Izmjene MSFI-ja 1), objavljeno u ožujku 2012., dodaju se točka B1. podtočka (f) i točke B10. – B12. Subjekt primjenjuje te točke za godišnja razdoblja koja počinju na dan 1. siječnja 2013. ili kasnije. Dopuštena je ranija primjena.
            
         
               39.O
            
            
               Točke B.10 i B.11 odnose se na MSFI 9. Ako subjekt primjenjuje ovaj MSFI, ali još ne primjenjuje MSFI 9, upućivanja iz točaka B.10 i B.11 na MSFI 9 smatraju se upućivanjima na MRS 39 Financijski instrumenti: Priznavanje i mjerenje.
            
         
               B.1
            
            
               Subjekt primjenjuje sljedeće iznimke:
               
                           (a)
                        
                        
                           otpis financijske imovine i financijskih obveza (točke B.2 i B.3)
                        
                     
                           (b)
                        
                        
                           obračunavanje zaštite od rizika (točke B.4 – B.6)
                        
                     
                           (c)
                        
                        
                           manjinski udio (točka B.7);
                        
                     
                           (d)
                        
                        
                           razvrstavanje i mjerenje financijske imovine (točka B.8);
                        
                     
                           (e)
                        
                        
                           ugrađene izvedenice (točka B.9) te
                        
                     
                           (f)
                        
                        
                           državne zajmove (točke B.10 – B.12).
                        
                     
         Iza točaka B.9 dodaju se naslov i točke B.10 – B.12.
   
      Državni zajmovi
   
   
               B.10
            
            
               Subjekt koji prvi put primjenjuje MSFI-jeve sve dobivene državne zajmove razvrstava kao financijsku obvezu ili vlasnički instrument u skladu s MRS-om 32 Financijski instrumenti: Prezentiranje. Izuzev kako je dozvoljeno točkom B11., subjekt koji prvi put uvodi MSFI-jeve primjenjuje zahtjeve iz MSFI-ja 9 Financijski instrumenti i MRS-a 20 Računovodstvo za državne potpore i objavljivanje državne pomoći prospektivno na državne zajmove koji postoje na dan prijelaza na MSFI-jeve i odgovarajuću korist od državnog zajma po kamatnoj stopi nižoj od tržišne ne priznaje kao državnu subvenciju. Shodno tome, ako subjekt koji prvi put uvodi MSFI-jeve, na temelju opće prihvaćenih računovodstvenih načela koja je prethodno primjenjivao državni zajam po kamatnoj stopi manjoj od tržišne nije priznao i mjerio na temeljima sukladnim sa zahtjevima iz MSFI-jeva, knjigovodstvenu vrijednost zajma na datum prelaska na MSFI-jeve određenu u skladu s opće prihvaćenim računovodstvenim načelima koja je prethodno primjenjivao koristi kao knjigovodstvenu vrijednost zajma u početnom iskazu financijskog položaja po MSFI-ju. Subjekt mora primjenjivati MSFI 9 za mjerenje takvih zajmova nakon dana prelaska na MSFI-jeve.
            
         
               B.11
            
            
               Unatoč točki B.10, subjekt može retroaktivno primijeniti zahtjeve iz MSFI-ja 9 i MRS-ja 20 na svaki državni zajam dodijeljen prije dana prelaska na MSFI-jeve pod uvjetom da su informacije potrebne za to dobivene u vrijeme prvog obračunavanja zajma.
            
         
               B.12
            
            
               Zahtjevi i smjernice iz točaka B.10 i B.11 ne sprečavaju subjekt da koristi iznimke opisane u točkama D.19 - D.19.D vezane uz određivanje prethodno priznatih financijskih instrumenata po fer vrijednosti kroz dobit ili gubitak.